**Daugavpils pilsētas domes 2015. gada 10.decembra saistošo noteikumu**

**“Grozījumi Daugavpils pilsētas domes 2006.gada 9.marta saistošajos noteikumos Nr. 4 “Pasažieru pārvadājumu ar vieglajiem taksometriem licencēšanas noteikumi””**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Saskaņā ar Autopārvadājumu likuma 35.panta pirmo daļu pašvaldība apstiprina licencēšanas noteikumus pasažieru pārvadājumiem ar vieglajiem taksometriem.  Izvērtējot Daugavpils pilsētas domes 2006.gada 9.marta saistošos noteikumus Nr.4 “Pasažieru pārvadājumu ar vieglajiem taksometriem licencēšanas noteikumi” (turpmāk - Noteikumi), un ņemot vērā to, ka valsts pārvalde savā darbībā pastāvīgi pārbauda un uzlabo sabiedrībai sniegto pakalpojumu kvalitāti, tās pienākums ir vienkāršot un uzlabot procedūras privātpersonas labā, nepieciešams precizēt Noteikumu tekstu. |
| 2. Īss projekta satura izklāsts | Ar grozījumiem tiek precizēti dokumenti, kas nepieciešami licences pasažieru pārvadājumiem ar vieglajiem taksometriem saņemšanai, paredzot, ka nav jāiesniedz Uzņēmumu reģistra izsniegtās komersanta apliecības un statūtu kopijas, Valsts ieņēmumu dienesta izziņa par stāšanos nodokļu maksātāju uzskaitē. Saistošajos noteikumos tiek iekļauta maksa par licences un licences kartītes saņemšanu, kas pašlaik tiek noteikta citā normatīvajā aktā. |
| 3. Informācija par plānoto projekta ietekmi uz pašvaldības budžetu | *Nav attiecināms* |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Tiks atvieglota licences pasažieru pārvadājumiem ar vieglajiem taksometriem saņemšanas procedūra. |
| 5. Informācija par administratīvajām procedūrām | *Nav attiecināms* |
| 6. Informācija par konsultācijām ar privātpersonām | *Nav attiecināms* |

Domes priekšsēdētājs *(personiskais paraksts)*  J.Lāčplēsis